A.J. Drexel Biddle jr.

Anthony Joseph Drexel Biddle jr. (født 17. desember 1897 i Philadelphia, død 13. november 1961 i Washington, D.C.) var en amerikansk diplomat. Han var USAs minister og ambassadør til Norge i mellomkrigstida og under andre verdenskrig. 

Biddle var politisk utnevnt og ble nominert til postene av president Franklin D. Roosevelt. Han var USAs overordentlige sendemann og befullmektigete minister for Norge fra 1935 til 1937. Han ble deretter minister i Polen. Etter at Tyskland angrep Polen i september 1939 flyttet han etter eksilregjeringen, først til Frankrike og så til Storbritannia.  Der ble han minister til en rekke stater med eksilregjeringer i London: Belgia, Hellas, Jugoslavia, Luxembourg, Nederland, Norge og Tsjekkoslovakia. Han presenterte sine akkreditiver som minister til Norge den 11. februar 1941. Den 12. mai 1942 ble posten oppgradert til ambassadør. Biddle var USAs første ambassadør til Norge, en stilling han hadde til 1. desember 1943.Anthony Joseph Drexel Biddle Jr. – U.S. Department of State. Office of the Historian. Etter dette ble han oberstløytnant i general Dwight D. Eisenhowers stab. En kort periode i 1961 var han ambassadør i Spania.

 Referanser 

Kategori:Ambassadører fra USA
Kategori:USAs ambassadører til Norge
Kategori:USAs ambassadører til Polen
Kategori:USAs ambassadører til Belgia
Kategori:USAs ambassadører til Tsjekkoslovakia
Kategori:USAs ambassadører til Hellas
Kategori:USAs ambassadører til Luxembourg
Kategori:USAs ambassadører til Nederland
Kategori:USAs ambassadører til Jugoslavia
Kategori:USAs ambassadører til Spania
Kategori:Personer fra Philadelphia